Description: Description: Grb_nik CRNA GORA

SKUPŠTINA OPŠTINE NIKŠIĆ

Broj:01-030-306/1

Nikšić, 26.11.2024. godine

Z A P I S N I K

Sa Prve–posebene sjednice Skupštine opštine Nikšić, održane 26.11.2024. godine.

Sjednica je održana u sali 1 Skupštine opštine Nikšić i počela je sa radom u 10.00 časova.

Sjednicu je otvorio i jednim dijelom predsjedavao predsjednik Skupštine opštine Nikšić, Nemanja Vuković. Zbog spriječenosti predsjednika Skupštine, drugim dijelom je predsjedavao Arsenije Lalatović, potpredsjednik Skupštine.

Sjednicu su pratili predstavnici medija.

Predsjednik Skupštine je informisao da, budući da se radi o posebnoj sjednici Skupštine, poziv nevladinim organizacijama za učešće u radu sjednice nije upućen.

Pojasnio je da je sjednicu sazvao u skladu sa članom 51 stav 3 Poslovnika o radu Skupštine, radi održavanja Prve-posebne sjednica posvećene postavljanju i davanju odgovora na odbornička pitanja.

Podsjetio je da je, u pripremi sjednice održao sjednicu Kolegijuma, na kojoj je dogovoren dnevni red, termin održavanja, kao i način rada Prve - posebene sjednice, odnosno dogovoreno je da se Prva - posebna sjednica posvećena odborničkim pitanjima zakaže za 26.11.2024. godine sa početkom u 10.00 časova, da za sjednicu nije potreban kvorum, da se odbornička pitanja dostave Službi za skupštinske poslove najkasnije do 19.11.2024. godine, da se pitanja postavljaju po veličini klubova odbornika, kao i da odgovor na pitanja traje do 7 minuta.

Takođe, članovi Kolegijuma su se saglasili da odgovore na odbornička pitanja prvo daju predsjednik Opštine i predsjednik Skupštine, nakon toga potpredsjednici Opštine, zatim starješine organa lokalne uprave i na kraju direktori javnih službi - preduzeća i ustanova.

Predsjednik Skupšine je objavio da je, saglasno članu 51 stav 1 Poslovnika o radu Skupštine opštine Nikšić, dnevni red sjednice Skupštine sljedeći

Odbornička pitanja i odgovori na odbornička pitanja

Nakon toga, saopštio je da je u dogovorenom roku, 16 odbornika dostavilo ukupno 28 odborničkih pitanja, od kojih je predsjedniku Opštine postavljeno 7 pitanja, istovremeno predsjedniku Opštine i predsjedniku Skupštine 1 pitanje, zatim predsjedniku Opštine, predsjedniku Skupštine, direktoru JU „Nikšićko pozorište“ i direktoru JU „Zahumlje“- 1 pitanje, a 19 pitanja starješinama organa lokalne uprave i rukovodiocima javnih službi, kao i da je odbornica Jelena Marković, elektronskim putem, dostavila odborničko pitanje, koje nije postavila u skladu sa čl. 50 i 51 Poslovnika o radu i upućena je da isto uskladi sa odredbama Poslovnika. Odbornica Marković, do roka predviđenog Poslovnikom, nije dostavila usklađeno odborničko pitanje.

Odbornicima su, prije početka sjednice Skupštine, dostavljeni odgovori na odbornička pitanja u elektronskoj i pisanoj formi.

Prije prelaska na odbornička pitanja, predsjednik Skupštine je podsjetio na odredbe čl. 50, 51 i 54 Poslovnika Skupštine, kojima su definisani način postavljanje i davanje odgovora na odbornička pitanja, vrijeme komentarisanja dobijenog odgovora i postavljanja dopunskog pitanja.

Na predlog predsjednika Opštine, Marka Kovačevića, minutom ćutanja, odata je pošta nedavno preminulom crnogorskom slikaru i akedimiku Voju Staniću.

Prešlo se na odbornička pitanja.

Pitanja Marku Kovačeviću, predsjedniku Opštine postavili su odbornici :

Rajko Perović, ispred Kluba odbornika DPS, LP i PKSCG - jedno pitanje;

Ivan Zečević, ispred Kluba odbornika „Za budućnost Nikšića“ - jedno pitanje;

Arsenije Lalatović, ispred Kluba odbornika „Za budućnost Nikšića“ - dva pitanja i

Nikola Goranović, ispred Kluba odbornika „Za budućnost Nikšića“- jedno pitanje.

Odbornik Rajko Perović

„Kada je zakazano otvaranje fabrike glinice u Župi, fabrike na Grahovu, Kuće poljoprivrede i pokretanje proizvodnje u Metalcu?“

Na postavljeno pitanje odgovorio je predsjednik Opštine, Marko Kovačević.

Rajko Perović je komentarisao dobijeni odgovor.

Kako odbornik Ivan Zečević, koji je postavio pitanje predsjedniku Opštine Marku Kovačeviću, nije bio u sali, prešlo se na sljedeće odborničko pitanje.

Odbornik Arsenije Lalatović

1.„Kako vidite razvoj Nikšića u narednom periodu i kakva su Vaša očekivanja?“

Na postavljeno pitanje odgovorio je predsjednik Opštine, Marko Kovačević.

Arsenije Lalatović je komentarisao dobijeni odgovor.

2.„Kako ocjenjujete rad lokalne uprave u prethodnom periodu?“

Na drugo postavljeno pitanje, Arsenija Lalatovića, odgovor je, takođe, dao predsjednik Opštine Marko Kovačević.

Arsenije Lalatović je komentarisao dobijeni odgovor.

Odbornik Nikola Goranović

„Koje mjere Opština Nikšić preduzima kako bi popravila demografsku sliku grada?“

Na postavljeno pitanje odgovorio je predsjednik Opštine, Marko Kovačević. Nikola Goranović komentarisao je dobijeni odgovor.

Nezavisna odbornica Tatjana Knežević Perišić postavila je pitanje predsjedniku Opštine, Marku Kovačeviću i predsjedniku Skupštine opštine, Nemanji Vukoviću:

„Koja vozila su kupljena za bolji rad komunalnog preduzeća Nikšić? Da li ste predali bilo koji projekat EU fondovima, državnoj upravi ili bilo kom drugom, za nabavku najavljenih novih autobusa koji bi imali nove, mahom turističke linije? Kada ćete nastaviti sa modernizacijom svjetlosne signalizacije na raskrsnicama visokog rizika, kao što je ona kod OŠ „Mileva Lajović Lalatović“?

Na postavljeno pitanje, u ime predsjednika Opštine i predsjednika Skupštine, odgovor je dao predsjednik Skupštine opštine, Nemanja Vuković.

Tatjana Knežević Perišić komentarisala je dobijeni odgovor.

Nezavisna odbornica Tatjana Knežević Perišić, postavila je još jedno odborničko pitanje. Pitanje je postavila predsjedniku Opštine, predsjedniku Skupštine opštine, direktoru JU „Zahumlje“ i direktoru JU „Nikšićko pozorište:

„Da li u gradskom budžetu ima prostora za odobravanje stipendije za studente glume, režije i dramaturgije, koji bi se, nakon završetka studija vratili u Nikšić i pomogli razvoju institucije kulture? Da li će u decembru biti održane manifestacije Dani književnosti za djecu i Festival djeteta? Da li ste inicirali kod Ministarstva kulture da Festival glumca dobije status događaja od posebnog značaja?“

Na postavljeno pitanje, u ime predsjednika Opštine i predsjednika Skupštine, odgovor je dao predsjednik Opštine, Marko Kovačević.

Na postavljeno pitanje odgovore su dali i direktor JU „Zahumlje“ Miodrag Čizmović i direktor JU „Nikšićko pozorište“ Radinko Krulanović.

Tatjana Knežević Perišić komentarisala je dobijene odgovore.

Predsjednik Skupštine, Nemanja Vuković je pojasnio da je članom 51 Poslovnika Skupštine opštine Nikšić predviđeno da se može postaviti samo dva odbornička pitanja i zatražio je da se odbornici pridržavaju odredbi navedenog člana, dodatno pojasnivši da u sklopu jednog pitanja ne može biti postavljeno više pitanja.

Takođe, napomenuo je i da, u cilju efikasnijeg održavanja posebnih sjednica za odbornička pitanja, jedno pitanje može biti upućeno jednom organu.

Predsjednik Skupštine , prije prelaska na sljedeće odborničko pitanje, saopštio je da će, prije postavljanja pitanja upućenih starješinama organa lokalne samouprave dati riječ odbornicima koji su postavili pitanje direktorici JU „Muzeji i galerije Nikšić“.

Pitanja Vesni Todorović, direktorici JU „Muzeji i galerije Nikšić“ postavili su odbornici :

Ksenija Milović, ispred Kluba odbornika Demokrate – Demos - 1 pitanje i

Filip Radulović, ispred Kluba odbornika Demokrate – Demos, -1 pitanje.

Odbornica Ksenija Milović

„Jednom prilikom ste govorili da Muzeju nedostaje jedan broj eksponenata. Koji su to eksponenti, koliko ih nedostaje, u kom periodu su nestajali i ko je kriv za njihov nestanak? Možete li napraviti procjenu njihove vrijednosti?“

Na postavljeno pitanje uslijedio je odgovor, kao i dodatni komentar Vesne Todorović, direktorice JU „Muzeji i galerije Nikšić“.

Ksenija Milović komentarisala je dobijeni odgovor.

Odbornik Filip Radulović

„S obzirom na to da dvorac nije završen, kako uspijevate da održite kvalitet programa koje organizujete i na koji način ćete privući mlade da posjećuju te programe? Da li ste i kako uspjeli da obogatite Vaše zbirke? Dokle se stiglo sa formiranjem muzejske biblioteke? “

Na postavljeno pitanje odgovorila je Vesna Todorović, direktorica JU „Muzeji i galerije Nikšić“.

Filip Radulović nije imao komentar na dati odgovor.

Potpredsjednik Skupštine Arsenije Lalatović je obavijestio prisutne da se prelazi na pitanja koja su upućena starješinama organa lokalne uprave.

Pitanja Vidaku Krtolici, sekretaru Sekretarijata za komunalne poslove i saobraćaj postavili su odbornici :

Aleksandar Mrvošević, ispred Kluba odbornika DPS, LP i PKSCG – jedno pitanje;

Rajko Albijanić, ispred Kluba odbornika Demokrate – Demos – dva pitanja;

Nikola Goranović, ispred Kluba odbornika „Za budućnost Nikšića“ – jedno pitanje;

Sonja Milatović, ispred Kluba odbornika DPS, LP i PKSCG- jedno pitanje;

Ksenija Milović, ispred Kluba odbornika Demokrate – Demos – jedno pitanje;

Slobodanka Roganović, ispred Kluba odbornika DPS, LP i PKSCG – jedno pitanje;

Anđela Vojinović, ispred Kluba odbornika Demokrate – Demos – jedno pitanje i

Stevan Kilibarda, ispred Kluba odbornika Demokrate – Demos – jedno pitanje;

Odbornik Aleksandar Mrvošević

„U najavama izgradnje: slobodne zone, karantinskog prostora ili skloništa za bezdomne pse, kako već sve vaši činovnici nazivaju prostor u Studenačkim glavicama, uz pompeznu najavu da je ovo jedinstven projekat u regionu, zdušno pozivate na strpljenje građana i obećavate rješenje problema u budućnosti.

U tim okolnostima, moje pitanje će se baviti nekim mjerljivijim kriterijumima, odnosno tretira ono što su vaši stvarno postignuti rezultati, sa pozivom da ih uporedite sa rezultatima prethodnika.

Dakle;

* Iznos nadoknada za angažovanje radne snage u Skloništu u Bresticama za period 2018-2021 i 2021-2024;
* Iznos sredstava za ishranu pasa u Skloništu u Bresticama za period 2018-2021 i 2021-2024;
* Iznos sredstava utrošenih za veterinarsku brigu i zaštitu u godinama kada je javnim nabavkama bila obezbijeđena, po pojedinačnim stavkama, u Skloništu u Bresticama za period 2018-2021 i 2021-2024;
* Iznos sredstava utrošenih za veterinarsku brigu i zaštitu u godinama kada nije bila obezbijeđena javnim nabavkama , po pojedinačnim stavkama, u Skloništu u Bresticama za period 2018-2021 i 2021-2024;
* Iznos sredstava isplaćenih građanima za nadoknadu po osnovu ujeda-udara pasa i napada pasa od2018-2021 i 2021- 2024;
* Broj ljudi kojima je isplaćena nadoknada, klasifikovan po iznosima nadoknade po osnovu napada na ljude za period 2018-2021 i 2021-2024;
* Broj ljudi kojima je , u više navrata, izvršena nadoknada , klasifikovan po broju i iznosu isplata, za period 2018-2021 i 2021-2024;
* Broj vlasnika poljoprivrednih gazdinstava kojima je izvršena nadoknada šteta koje su imali zbog napada pasa a domaće životinje i ukupn iznos sredstava koja su isplaćena po ovom osnovu za period 2018-2021 i 2021-2024;
* Da li postoji projektna dokumentacija i dozvola za gradnju za to što se pravi u Studenačkim glavicama i ako postoji, molio bih da dostavite kopije tih dokumenata?

Na postavljeno pitanje odgovorio je Vidak Krtolica, sekretar Sekretarijata za komunalne poslove i saobraćaj.

Aleksandar Mrvošević komentarisao je dobijeni odgovor.

Kako odbornik Rajko Albijanić, koji je postavio dva pitanja upućena Vidaku Krtolici, sekretaru Sekretarijata za komunalne poslove i saobraćaj, nije bio u sali, prešlo se na sljedeće odborničko pitanje.

Odbornik Nikola Goranović

„Kako je moguće da je Sekretarijat za komunalne poslove i saobraćaj, po zahtjevu Rovčanin Radenka, izdao saobraćajno tehničke uslove i dozvolu za izvođenje radova u Ul. Gudeljska 1 u Nikšiću?“

Na postavljeno pitanje odgovorio je Vidak Krtolica, sekretar Sekretarijata za komunalne poslove i saobraćaj.

Nikola Goranović nije imao komentar na dati odgovor.

Odbornica Sonja Milatović

„Koje lice je izdalo nalog za zakopavanje krava zaraženih Q-groznicom u mjestu Bunići, Župa nikšićka, koje lice je izdalo nalog za otkopavanje i transport uginulih zaraženih grla, ko je odredio lokaciju na Bogetićima i u čijem je vlasništvu zemljište gdje su zaražene krave zakopane?„

Na postavljeno pitanje odgovorio je Vidak Krtolica, sekretar Sekretarijata za komunalne poslove i saobraćaj.

Sonja Milatović komentarisala je dobijeni odgovor.

Odbornica Ksenija Milović

„Šta je urađeno po pitanju uvođenja u zakonski okvir rada DOO Komunalnog Nikšić u kontekstu dozvole za sakupljajnje, transport i deponovanje otpada? Šta je urađeno po pitanju nabavke specijalizovanih kamiona i druge infrastrukture opreme potrebene za upravljanje otpadom? Šta je urađeno po pitanju pripreme Lokalnog plana upravljanja komunalnim i neopasnim otpadom?“

Na postavljeno pitanje odgovorio je Vidak Krtolica, sekretar Sekretarijata za komunalne poslove i saobraćaj.

Ksenija Milović nije imala komentar na dati odgovor.

Odbornica Slobodanka Roganović

„Koji su dalji planovi za nedavno adaptiranu Ulicu Voja Deretića?“

Na postavljeno pitanje odgovorio je Vidak Krtolica, sekretara Sekretarijata za komunalne poslove i saobraćaj.

Slobodanka Roganović komentarisala je dobijeni odgovor.

Kako odbornica Anđela Vojinović i odbornik Stevan Kilibarda, koji su postavili po jedno pitanje Vidaku Krtolici, sekretaru Sekretarijata za komunalne poslove i saobraćaj, nijesu bili u sali, prešlo se na sljedeće odborničko pitanje.

Pitanja Dejanu Ivanoviću, sekretaru Sekretarijata za kulturu, sport, mlade i socijalno staranje postavili su odbornici :

Anđela Vojinović, ispred Kluba odbornika Demokrate – Demos – jedno pitanje i

Filip Radulović, ispred Kluba odbornika Demokrate – Demos – jedno pitanje;

Kako odbornica Anđela Vojinović, koja je postavila pitanje Dejanu Ivanoviću, sekretaru Sekretarijata za kulturu, sport, mlade i socijalno staranje, nije bila u sali, prešlo se na odborničko pitanje odbornika Filipa Radulovića.

Odbornik Filip Radulović

„Koji su konkretni projekti realizovani u prethodnoj godini u oblasti sportske infrastrukture na teritoriji opštine Nikšić i koliko je sredstava iz budžeta izdvojeno za njih? Možete li nam napraviti uporednu analizu finansijskih izdvajanja za sportske klubove koji nijesu u vlasništvu ili suvlasništvu Opštine Nikšić, te koji je broj klubova trenutno obuhvaćen pomenutim izdvajanjima i koje su odluke i pravilnici doneseni u prethodne tri godine, a tiču se unapređenja oblasti sporta?“

Na postavljeno pitanje odgovorio je Dejan Ivanović, sekretar Sekretarijata za kulturu, sport, mlade i socijalno staranje.

Filip Radulović nije imao komentar na dati odgovor.

Milanki Radulović, sekretarki Sekretarijata za uređenje prostora i zaštitu životne sredine pitanje je postavio Rajko Perović, ispred Kluba odbornika DPS, LP i PKSCG:

„Đe je nova lokacija za deponiju i kada je otvaranje reciklažnog centra?“

Na postavljeno pitanje odgovorila je Milanka Radulović, sekretarka Sekretarijata za uređenje prostora i zaštitu životne sredine

Rajko Perović komentarisao je dobijeni odgovor.

Kako odbornik Stevan Kilibarda, kao i glavni gradski arhitekta Mladen Vujović, kome je pitanje upućeno, nijesu bili u sali, prešlo se na sljedeće odborničko pitanje.

Odbornik Boris Muratović, ispred Kluba odbornika DPS, LP i PKSCG, postavio je pitanje Zoranu Šoškiću, sekretaru Sekretarijata za finansije, razvoj i preduzetništvo:

„Koliko je iznosio dug Opštine Nikšić u junu 2021.godine kada ste preuzeli vlast i došli na funksciju sekretara Sekretarijata za finansije, razvoj i preduzetništvo, a koliko dug Opštine iznosi na dan 30. Septembar 2024.godine?“

Na postavljeno pitanje odgovorio je Zoran Šoškić, sekretar Sekretarijata za finansije, razvoj i preduzetništvo.

Boris Muratović komentarisao je dobijeni odgovor.

Kako odbornik Aleksa Kankaraš, kao i Ljubo Lalić, rukovodilac Službe komunalne inspekcije, kome je pitanje upućeno, nijesu bili u sali, prešlo se na sljedeće odborničko pitanje.

Odbornica Slobodanka Roganović, ispred Kluba odbornika DPS, LP i PKSCG ,postavila je pitanje Jeleni Šekarić, sekretarki Sekretarijata za investicije i projekte:

„Zašto u informaciji o Prijedlogu liste projekata od izuzetnog državnog značaja za finansiranje iz Kapitalnog budžeta u 2025.godini nema nijedan projekat za Opštinu Nikšić?“

Na postavljeno pitanje ogovorila je Jelena Šekarić, sekretarka Sekretarijata za investicije i projekte.

Slobodanka Roganović komentarisala je dobijeni odgovor.

Potpredsjednik Skupštine Arsenije Lalatović je saopštio da će, zbog opravdanog odsustva Slobodana Ukropine, direktora Službe za zajedničke poslove, odgovor na pitanje, koje je njemu upućeno, dati potpredsjednik Opštine Nikšić Mitar Goranović.

Odbornica Kristina Šćepanović, ispred Kluba odbornika DPS, LP i PKSCG, postavila je pitanje:

„Zašto još uvijek nije uklonjena barijera sa ulaza u zgradu Opštine, imajući u vidu da je inspektor MUP-a, Direktorat za vanredne situacije – Direkcija za inspekcijski nadzor naložio uklanjanje iste u roku od 60 dana, a inspekcijski nadzor je izvršen 05.06.2024.godine. Takođe, pitam koliko je sredstava i kome je opredijeljeno po osnovu nabavljanja, postavljanja barijere, nabavka kartica i nadzor?“

Na postavljeno pitanje odgovor je dao Mitar Goranović, potpredsjednik Opštine.

Odbornica Kristina Šćepanović komentarisala je dobijeni odgovor.

Potpredsjednik Skupštine Arsenije Lalatović obavijestio je da se prelazi na pitanja upućena direktorima javnih službi.

Odbornica Kristina Šćepanović, ispred Kluba odbornika DPS, LP i PKSCG, postavila je direktoru DOO „Vodovod i kanalizacija“ pitanje:

„Koliko je novih radnika zaposleno u lokalnom preduzeću DOO „Vodovod i kanalizacija“ Nikšić od kada ste preuzeli funkciju vršioca dužnosti direktora, pri čemu mislim na sve vrste ugovora?“

Na postavljeno pitanje ogovorio je Lazar Miljanić, direktor DOO „Vodovod i kanalizacija“.

Kristina Šćepanović komentarisala je dobijeni odgovor.

Odbornica Sonja Milatović, ispred Kluba odbornika DPS, LP i PKSCG, postavila je Ani Vukotić, v.d. direktorice DOO „Agencije za projektovanje i planiranje“ pitanje:

„Ko je i kada donio Rješenje o razrješenju direktorice Agencije za projektovanje i planiranje, tj. Vašem razrješenju, ko ga je potpisao i na osnovu kojeg pravnog propisa?“

Na postavljeno pitanje odgovorila je Ana Vukotić, v.d. direktorice DOO „Agencije za projektovanje i planiranje“.

Sonja Milatović komentarisala je dobijeni odgovor.

Pošto su iscrpljena pitanja koja su postavili prisutni odbornici i dati odgovori na pitanja, potpredsjednik Skupštine, Arsenije Lalatović zaključio je sjednicu u 13.30 časova.

Sastavni dio zapisnika su odgovori na odbornička pitanja i tonski snimak sjednice.

Sekretarka Predsjednik

Ivana Šljukić, s.r. Nemanja Vuković, s.r.